《迎笑亭写望》
清代·翁照

满亭飞翠扑轻裾，大好风光画不如。数摺晚山迷橘树，一竿秋水上鲈鱼。

室藏乌喙人何在，舟载蛾眉事恐虚。转眼霸图销歇尽，而今赢得话樵渔。

作者简介：（1677—1755）江苏江阴人，字朗夫，初名玉行。国子监生。受学于毛奇龄、朱彝尊。工诗，中岁研经，兼采汉宋。尤工章奏，大吏争延入幕。有《赐书堂诗文集》。